Arne B. Sletsjøe

Arne Bernhard Sletsjøe (født 8. april 1960 i Oslo) er en norsk matematiker og padler. Sletsjøe er førsteamanuensis ved Matematisk institutt ved Universitetet i Oslo. Han vant VM-gull i kajakk i 1987.

Sletsjøe ble Cand.real. ved UiO i 1983. I 1989 ble han Dr.scient. med avhandlingen «Cohomology of monoid algebras» veiledet av Arnfinn Laudal.http://www.genealogy.ams.org/id.php?id=81615 Sletsjøe har vært ansatt ved Matematisk Institutt siden 1991. I perioden 1997-1999 var han bestyrer ved instituttet. Forskningen til Sletsjøe er innenfor ikke-kommutativ algebraisk geometri.

På åttitallet var Sletsjøe aktiv padler, og deltok under sommer-OL for Norge i 1984 i Los Angeles og 1988 i Seoul. I semifinalen i OL i 1988 måtte Norges K4-båt bryte rett etter start da Sletsjøes åre knakk.

Etter den aktive karrieren har han hatt ulike stillinger i Norges Padleforbund, og var forbundets president i perioden 1994-1998. 

Sletsjøe er redaktør av Norsk matematisk forenings blad INFOMAT.

 Referanser 
«Drømmen brast da åren knakk», Jan Hedenstad, Arvid Eriksen (red.) Sportsboken 1988/89, s. 184. VG. ISBN 82-90773-01-3.

 Eksterne lenker 


Kategori:Norske padlere
Kategori:Norske matematikere
Kategori:Førsteamanuenser ved Universitetet i Oslo
Kategori:Deltakere for Norge under Sommer-OL 1984
Kategori:Padlere under Sommer-OL 1984
Kategori:Deltakere for Norge under Sommer-OL 1988
Kategori:Padlere under Sommer-OL 1988
Kategori:Personer fra Oslo
Kategori:Fødsler i 1960